Title: ข้อบังคับเจ้าพนักงานจราจรจังหวัดสมุทรปราการ ว่าด้วย การเดินรถ การเลี้ยวรถ การห้ามกลับรถ การเดินรถทางเดียว และการห้ามจอดรถในถนนบางสาย ในงานเทศกาลประเพณีรับบัว พ.ศ. 2555

ข้อบังคับเจ้าพนักงานจราจรจังหวัดสมุทรปราการ

ข้อบังคับเจ้าพนักงานจราจรจังหวัดสมุทรปราการ
ว่าด้วย
การเดินรถ การเลี้ยวรถ การห้ามกลับรถ การเดินรถทางเดียว
และการห้ามจอดรถในถนนบางสาย
ในงานเทศกาลประเพณีรับบัว
พ.ศ. ๒๕๕๕[๑]

ด้วย อำเภอบางพลี เทศบาลตำบลบางพลี วัดบางพลีใหญ่ใน (วัดหลวงพ่อโต)
หน่วยงานภาครัฐ ภาคเอกชน กำหนดการจัดงาน เทศกาลประเพณีรับบัว ประจำปี ๒๕๕๕ ขึ้น ณ
ที่ว่าการอำเภอบางพลีและวัดบางพลีใหญ่ใน
เพื่อรักษาประเพณีวัฒนธรรมดั้งเดิมของชาวบางพลี ในวันที่ ๒๖ ตุลาคม ๒๕๕๕ ถึงวันที่
๒๙ ตุลาคม ๒๕๕๕

ฉะนั้น เพื่อให้เกิดความปลอดภัยและความสะดวกในการจราจร อาศัยอำนาจตามความในมาตรา
๑๑๔ มาตรา ๑๓๙ (๑) (๒) (๓) (๔) และ (๙) แห่งพระราชบัญญัติจราจรทางบก พ.ศ. ๒๕๒๒ อันเป็นพระราชบัญญัติที่บทบัญญัติบางประการเกี่ยวกับการจำกัดสิทธิและเสรีภาพบุคคล
ซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
ผู้บังคับการตำรวจภูธรจังหวัดสมุทรปราการในฐานะเจ้าพนักงานจราจรจังหวัดสมุทรปราการ
จึงออกข้อบังคับไว้ ดังต่อไปนี้

ข้อ ๑  ข้อบังคับนี้เรียกว่า
ข้อบังคับเจ้าพนักงานจราจรจังหวัดสมุทรปราการ ว่าด้วยการเดินรถ การเลี้ยวรถ
การห้ามกลับรถ การเดินรถทางเดียว และการห้ามจอดรถในถนนบางสาย
ในงานเทศกาลประเพณีรับบัว พ.ศ. ๒๕๕๕

ข้อ ๒  ข้อบังคับนี้ให้ใช้บังคับตั้งแต่วันที่
๒๖ ตุลาคม ๒๕๕๕ ถึงวันที่ ๒๙ ตุลาคม ๒๕๕๕

ข้อ ๓  ห้ามรถทุกชนิดเดินรถ ระหว่างวันที่ ๒๖
ตุลาคม ๒๕๕๕ ถึงวันที่ ๒๘ ตุลาคม ๒๕๕๕ ตั้งแต่เวลา ๑๘.๐๐ - ๒๒.๐๐ นาฬิกา
ตั้งแต่หน้าวัดบางพลีใหญ่กลาง ถึง หน้าศาลเจ้าพ่อบางพลีใหญ่ ถนนสุขาภิบาล ๓

ข้อ ๔  ห้ามเลี้ยวรถหรือห้ามกลับรถ ระหว่างวันที่
๒๖ ตุลาคม ๒๕๕๕ ถึงวันที่ ๒๘ ตุลาคม ๒๕๕๕ ตั้งแต่เวลา ๐๗.๐๐ - ๐๒.๐๐ นาฬิกา
ของวันรุ่งขึ้น และวันที่ ๒๙ ตุลาคม ๒๕๕๕ ตั้งแต่เวลา ๐๗.๐๐ - ๑๕.๐๐ นาฬิกา
ในถนนดังต่อไปนี้
๔.๑ บริเวณทางเข้าถนนสุขาภิบาล ๒ (ตรงข้ามแยกไปรษณีย์เก่า)
ถนนกิ่งแก้ว

ข้อ ๕  กำหนดให้เดินรถได้ทางเดียวระหว่างวันที่ ๒๖
ตุลาคม ๒๕๕๕ ถึงวันที่ ๒๘ ตุลาคม ๒๕๕๕ ตั้งแต่เวลา ๐๗.๐๐ - ๐๒.๐๐ นาฬิกา ของวันรุ่งขึ้น
และวันที่ ๒๙ ตุลาคม ๒๕๕๕ ตั้งแต่เวลา ๐๗.๐๐ - ๑๕.๐๐ นาฬิกา ในถนนดังต่อไปนี้
๕.๑ ถนนสุขาภิบาล ๒ ตั้งแต่แยกตัดกับถนนสุขาภิบาล ๓
ถึงแยกตัดกับถนนกิ่งแก้ว
๕.๒ ถนนสุขาภิบาล ๓ ตั้งแต่แยกตัดกับถนนสุขาภิบาล ๖
ถึงแยกตัดกับถนนกิ่งแก้ว
๕.๓ ซอยหลังวัดบางพลีใหญ่กลาง ตั้งแต่แยกตัดกับถนนสุขาภิบาล ๒
ถึงแยกตัดกับถนนสุขาภิบาล ๓
๕.๔ ซอยชุมชนหลังวัดหลวงพ่อโต ตั้งแต่แยกตัดกับถนนสุขาภิบาล ๓
ถึงแยกตัดกับถนนสุขาภิบาล ๖
๕.๕ ซอยสุขาภิบาล ๖/๒, ๖/๔
ตั้งแต่แยกตัดกับถนนสุขาภิบาล ๖ ถึงแยกตัดกับซอยชุมชนหลังวัดหลวงพ่อโต

ข้อ ๖  ห้ามจอดรถทุกชนิดระหว่างวันที่
๒๖ ตุลาคม ๒๕๕๕ ถึงวันที่ ๒๘ ตุลาคม ๒๕๕๕ ตั้งแต่เวลา ๐๗.๐๐ - ๐๒.๐๐ นาฬิกา
ของวันรุ่งขึ้น และวันที่ ๒๙ ตุลาคม ๒๕๕๕ ตั้งแต่เวลา ๐๗.๐๐ - ๑๕.๐๐ นาฬิกา
ในถนนดังต่อไปนี้
๖.๑ ถนนสุขาภิบาล ๒ ตลอดสาย
๖.๒ ถนนสุขาภิบาล ๓ ตลอดสาย
๖.๓ ถนนสุขาภิบาล ๖ ตั้งแต่แยกถนนเทพารักษ์ ถึงปั๊มน้ำมันบางจาก

ข้อ ๗  ข้อบังคับนี้
มิให้ใช้บังคับกับรถที่ได้รับอนุญาตจากเจ้าพนักงานจราจร

ข้อ ๘  บรรดาข้อบังคับ
ประกาศ ระเบียบใด ที่ขัดแย้งกับข้อบังคับนี้ให้ยกเลิก และให้ใช้ข้อบังคับนี้แทน

ประกาศ
ณ วันที่ ๑๑ ตุลาคม พ.ศ. ๒๕๕๕
พลตำรวจตรี
ธัชชัย  หงษ์ทอง
เจ้าพนักงานจราจรจังหวัดสมุทรปราการ

ปริยานุช/ผู้จัดทำ
๓๐ พฤศจิกายน
๒๕๕๕

ณัฐพร/ผู้ตรวจ
๓๐ พฤศจิกายน
๒๕๕๕

[๑] ราชกิจจานุเบกษา
เล่ม ๑๒๙/ตอนพิเศษ ๑๘๑ ง/หน้า ๓๒/๒๗ พฤศจิกายน ๒๕๕๕